Diari Oficial de la Generalitat Valenciana


Sumari del DOGV 4962, del 09-03-2005 (2005/2132)

RESOLUCIÓ de 17 de febrer de 2005, de la Direcció General d'Ensenyament, de la Conselleria de Educació, Cultura i Esport, per la que es completa per al segon i tercer, quadrimestre del curs escolar 2004-2005 les ajudes als centres públics sostinguts amb fons públics, que impartixen ensenyances de règim general d'Educació Infantil (2 cicle), Primària i Secundària Obligatòria per al desenrotllament de projectes de compensació educativa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4962

Data del DOGV
:   09-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/2132


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 17 de febrer de 2005, de la Direcció General d'Ensenyament, de la Conselleria de Educació, Cultura i Esport, per la que es completa per al segon i tercer, quadrimestre del curs escolar 2004-2005 les ajudes als centres públics sostinguts amb fons públics, que impartixen ensenyances de règim general d'Educació Infantil (2 cicle), Primària i Secundària Obligatòria per al desenrotllament de projectes de compensació educativa. [2005/Q2132]
  
L'Orde de 4 de juliol de 2001 (DOGV núm. 4.044, de 17 de juliol), de la Conselleria de Cultura i Educació, regula l'atenció a l'alumnat amb necessitats de compensació educativa, d'Educació Infantil (2n cicle), Primària i Secundària Obligatòria.
  
La Resolució de 21 de juliol de 2004 (DOGV núm. 4.809, de 30 de juliol) va autoritzar centres i programes de compensació educativa a centres subvencionats amb fons públics que impartixen ensenyances d'Educació Infantil (2n cicle), Primària i Secundària Obligatòria per al curs 2004-2005, amb les correccions d'errors publicades en el Diari Oficial de la Generalitat Valenciana de data 7 de setembre de 2004, assignant-se les quantitats corresponents al 1r quadrimestre del curs 2004-2005.
  
Correspon ara completar l'assignació per al segon i tercer quadrimestre dels recursos materials als centres públics sostinguts amb fons públics. Esta assignació va a càrrec del capítol II del programa 46.24.44.861.75 de l'exercici pressupostari de 2005 del pressupost de la Generalitat Valenciana per al 2005.
  
Per això, i en virtut de les competències que m'atribuïx l'Orde de 4 de juliol del 2001 (DOGV núm. 4.044, de 17 de juliol) en la seua disposició final primera, resolc:
  
Primer
  
Assignar als centres els programes de la qual anaren aprovats en la Resolució de 21 de juliol del 2004 (DOGV núm. 4.809, de 30 de juliol) els recurs materials que figuren en el annex I, de la present resolució, a fi de fer possible el desenrotllament dels programes de COMPENSACIÓ educativa per al segon i tercer quadrimestre del curs escolar 2004-2005.